
Tiekėjams
Siunčiama CVP IS priemonėmis

DĖL PATEIKTO PAKLAUSIMO

[bookmark: _Hlk120190959]Viešoji įstaiga CPO LT (toliau – CPO LT), vykdydama viešąjį pirkimą „KAM finansinių išteklių valdymo informacinės sistemos modernizavimo paslaugos“, vykdomą skelbiamų derybų (tarptautinis) būdu (pirkimo ID 6902106, toliau – Pirkimas), 2026-03-31 CVP IS priemonėmis gavo potencialaus tiekėjo paklausimą.
Paklausimas pateiktas laikantis Skelbiamų derybų sąlygų 1 priedo „Terminai“ lentelės 4 eil. nustatyto termino „Prašymą paaiškinti, patikslinti pirkimo dokumentus tiekėjas turi pateikti ne vėliau kaip: 10 (dešimt) dienų iki paraiškų pateikimo termino dienos“, t. y. pateiktas laiku, todėl nagrinėtinas (paraiškų pateikimo terminas – 2026-04-20 10:00 val.).
CPO LT viešojo pirkimo komisija (toliau – Komisija), vadovaudamasi Lietuvos Respublikos viešųjų pirkimų, atliekamų gynybos ir saugumo srityje, įstatymo (toliau – GĮ) 25 str. 5 d. ir Skelbiamų derybų sąlygų 6.2 p., teikia atsakymus į paklausime pateiktus klausimus:
	Klausimas 1 (klausimo tekstas netaisytas)

	Tiekėjas planuoja teikti pasiūlymą sistemos diegimui, paremtam „Microsoft Dynamics 365“ platforma.
Prašome patvirtinti, ar sertifikatas „Dynamics 365 Finance and Operations Apps Solution Architect Expert“ bus laikomas lygiaverčiu ir tinkamu šiai pozicijai keliamų reikalavimų atitikčiai pagrįsti.

	Atsakymas

	Dėkojame už Jūsų klausimą.
Komisija neatlieka išankstinio tiekėjų paraiškų vertinimo.
Pažymėtina, kad vadovaujantis Skelbiamų derybų sąlygomis "lygiaverčio dokumento lygiavertiškumą turi įrodyti tiekėjas".

	Klausimas 2 (klausimo tekstas netaisytas)

	Paraiškų pateikimo dieną reikalaujama pateikti visų pirkime ir projekte dalyvausiančių specialistų pažymas, patvirtinančias jų turimus leidimus dirbti su informacija, pažymėta žyma „Riboto naudojimo“.
Atkreipiame dėmesį, kad tokias pažymas Valstybės saugumo departamentas paprastai išduoda per 3–6 mėnesius. Tiekėjas užtikrins, kad visi projekte dalyvausiantys specialistai užpildytų VSD klausimynus leidimams gauti, tačiau nėra galimybės garantuoti, jog iki paraiškų pateikimo termino pabaigos šie leidimai jau bus išduoti.
Prašytume patikslinti, ar minėtas pažymas būtų galima pateikti vėlesniame etape.

	Atsakymas

	Dėkojame už Jūsų klausimą.
Vadovaujantis Skelbiamų derybų sąlygų 7.2 p. Jūsų minėti dokumentai turi būti pateikti kartu su paraiška.
Pažymėtina, kad visa Pirkimo dokumentuose reikalaujama kvalifikacija turi būti Tiekėjo įgyta iki paraiškų pateikimo termino pabaigos.



Paraiškų pateikimo terminas nėra nukeliamas.

